Publication: Magyar Közlöny
Issue: MK-2001-37 (Year: 2001, Number: 37)
Era: 1990-2004
Section: a 9/2001. (III. 30.) EüM—FVM együttes rendelethez
Paragraph Index: 90

6. Az anyagok és jegyzőkönyvek megőrzése és tárolása (archiválása) 6.1. A vizsgálat következő dokumentumait a vizsgálat lezárásától számított 15 évig meg kell őrizni: 6.1.1. a vizsgálati terv, nyers adatok, a kísérleti és összehasonlító anyagok mintái, a vizsgálatból származó minták és a vizsgálat zárójelentése; 6.1.2. a minőségbiztosítás által végzett helyszíni ellenőrzések jegyzőkönyvei és a főkönyvek; 6.1.3. a személyzet munkaköri leírásai, minősítése, továbbképzésről és szakmai gyakorlatról szóló dokumentációk; 6.1.4. a berendezések karbantartásának, kalibrációjának, hitelesítésének nyilvántartása, feljegyzései, jegyzőkönyvei; 6.1.5. a számítógépes rendszer(ek) validációjának dokumentációja; 6.1.6. a szabványműveleti előírások kialakulásának, fejlődésének iratai; 6.1.7. a környezeti paraméterek méréseinek jegyzőkönyvei. 6.2. Ha a vizsgálati és összehasonlító anyagok mintáit és a vizsgálat során keletkező mintákat a kívánt megőrzés lejárati ideje előtt bármely okból selejtezni kell, ezt a tényt indokolni és dokumentálni kell. A vizsgálati és az összeha- 2001/37. szám sonlító anyagok mintáit és a vizsgálat során keletkező mintákat addig kell megőrizni, amíg azok minősége megfelelő az értékeléshez. 6.3. Az archívumban tárolt anyagokat oly módon kell jelölni, hogy az megkönnyítse a tárolást és a visszakeresést. Csak a vezetőség által felhatalmazott személyzet nyerhet betekintést az archívumba. Az archívumban elhelyezett anyagok ki- és bevételét megfelelően dokumentálni kell. 6.4. Amennyiben a vizsgálóhely vagy az irattár jogutód nélkül szűnik meg, az archivált dokumentumokat a megbízó irattárában kell elhelyezni. 6.5. A 6.1—6.4. pontok szerinti tárolás során figyelemmel kell lenni a külön jogszabály szerinti adatvédelmi előírásokra.

Source: https://magyarkozlony.hu/hivatalos-lapok/8045a6efec4e9cee33e95b767899aa4d30ad93d9/dokumentumok/41d604c3b33cf978f8aa24a3eeba9126589d509c/letoltes